**Ministru kabineta noteikumu projekta "Grozījums Ministru kabineta 2011. gada 15. novembra noteikumos Nr. 879 "Ģeodēziskās atskaites sistēmas un topogrāfisko karšu sistēmas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījums Ministru kabineta 2011. gada 15. novembra noteikumos Nr. 879 "Ģeodēziskās atskaites sistēmas un topogrāfisko karšu sistēmas noteikumi"" (turpmāk – Noteikumu projekts) mērķis ir savstarpēji saskaņot tiesību normas, ņemot vērā grozījumus Ģeotelpiskās informācijas likumā, kas stājās spēkā 2018. gada 1. jūlijā. Noteikumu projekts paredz izdarīt redakcionālu grozījumu precizējot Ministru kabineta 2011. gada 15. novembra noteikumos Nr. 879 "Ģeodēziskās atskaites sistēmas un topogrāfisko karšu sistēmas noteikumi" normu, kas noteica, ka Latvijas Ģeotelpiskās informācijas aģentūra (turpmāk – Aģentūra) nodrošina publiskām personām un privātpersonām pastāvīgās globālās pozicionēšanas bāzes staciju sistēmas "Latvijas Pozicionēšanas sistēma" reālā laika korekcijas abonēšanu par maksu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījums Ministru kabineta 2011. gada 15. novembra noteikumos Nr. 879 "Ģeodēziskās atskaites sistēmas un topogrāfisko karšu sistēmas noteikumi"" izstrādāts, pamatojoties uz Ģeotelpiskās informācijas likuma 11. panta trešo daļu un 12. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ģeotelpiskās informācijas likuma (turpmāk – ĢIL) 4. panta otro daļu Aģentūra ir Aizsardzības ministrijas pārraudzībā esoša vadošā iestāde valsts politikas īstenošanā ģeodēzijas, kartogrāfijas un ģeotelpiskās informācijas jomā. Tā iegūst, sagatavo un atjaunina ĢIL 12. panta piektajā daļā, 17. panta trešajā daļā un 18. panta otrajā daļā minētos ģeodēziskos un kartogrāfiskos pamatdatus civilajām un militārajām vajadzībām. Saskaņā ar ĢIL 12. panta sesto daļu, Aģentūra izveido un uztur pastāvīgo globālās pozicionēšanas bāzes staciju sistēmu "Latvijas Pozicionēšanas sistēma" (turpmāk – LatPos), nodrošinot tās bezmaksas izmantošanu (*ar likuma grozījumiem, kas stājās spēkā 2018. gada 1. jūlijā*). Aģentūra ir LatPos pārzinis. Ministru kabineta 2011. gada 15. novembra noteikumu Nr. 879 "Ģeodēziskās atskaites sistēmas un topogrāfisko karšu sistēmas noteikumi" (turpmāk – Noteikumi Nr. 879) 33. punktā ir noteikts, ka LatPos reālā laika datu korekciju publiskas personas un privātpersonas saņem par maksu pēc pieprasījuma, noslēdzot ar aģentūru līgumu par LatPos reālā laika globālās pozicionēšanas sistēmas datu korekcijas abonēšanu. Ņemot vērā ĢIL 12. panta sestajā daļā noteikto, Aizsardzības ministrija ir sagatavojusi Noteikumu projektu (tehniskos grozījumus), kas paredz Noteikumos Nr. 879 precizēt normu, kas noteica samaksu par LatPos izmantošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir mērnieki, ģeodēzisti, būvnieki, lauksaimnieki, mežu apsaimniekošanas darbinieki, transporta jomas speciālisti, vadošās valsts universitātes studenti un zinātnieki un citi tautsaimniecības nozaru pārstāvji, kuriem nepieciešami augstas precizitātes mērījumi apvidū. Noteikumu projekts pēc būtības nemaina publisko personu un privātpersonu pienākumus, jo arī turpmāk tām būs jāvēršas Aģentūrā, lai saņemtu LatPos pakalpojumu.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana mazinās administratīvo slogu, jo personām, kuras vēlēsies saņemt LatPos pakalpojumu, sākot ar 2018. gada 1. jūliju, vairs nebūs ar Aģentūru jāslēdz līgums, bet tikai jāaizpilda pieteikums Aģentūras e-pieteikumu vietnē un jāiepazīstas ar lietošanas noteikumiem LatPos sistēmas reālā laika korekcijas (RTK) saņemšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2017. gada 25. jūlija sēdes protokollēmuma (prot. Nr. 37, 1. §) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 2. punktam, Aizsardzības ministrijai kopīgi ar Vides aizsardzības un reģionālās attīstības ministriju un citiem ģeotelpiskās informācijas pamatdatu turētājiem, pieaicinot biedrību "Latvijas Kartogrāfu un ģeodēzistu asociācija" un biedrību "Latvijas atvērto tehnoloģiju asociācija", tika uzdots līdz 2017. gada 1. novembrim iesniegt izskatīšanai Ministru kabinetā informatīvo ziņojumu par nepieciešamo LatPos finansējumu. Aizsardzības ministrija, izstrādājot informatīvo ziņojumu un ĢIL grozījumus, iesaistīja citus ģeotelpiskās informācijas pamatdatu turētājus un nevalstisko organizāciju pārstāvjus. |
| 2. | Sabiedrības līdzdalība projekta izstrādē | Sabiedrības līdzdalība Noteikumu projekta izstrādē tika nodrošināta, ievietojot Noteikumu projektu un tā anotāciju tīmekļa vietnē [www.mod.gov.lv](http://www.mod.gov.lv) un aicinot sabiedrības pārstāvjus rakstiski sniegt viedokli par Noteikumu projektu tā izstrādes stadijā – nosūtot elektroniski uz e-pastu: kanceleja@mod.gov.lv. |
| 3. | Sabiedrības līdzdalības rezultāti | Sabiedriskās apspriešanas gaitā priekšlikumi par Noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav paredzēta. Noteikumu projekts neietekmē pārvaldes funkcijas un institucionālo struktūru, kā arī Noteikumu projekts neietekmē pārvaldes cilvēkresursus.  |
| 3. | Cita informācija | Aizsardzības ministrija ir veikusi valsts budžeta programmā 28.00.00. “Ģeodēzija un kartogrāfija” iekšējo finanšu pārdali 2018. gada valsts budžetam un turpmākajiem gadiem 94 810 *euro* apmērā, lai nodrošinātu LatPos bezmaksas izmantošanu. |

Aizsardzības ministra vietā –

iekšlietu ministrs R. Kozlovskis

A.Krišjānis 67335095

Arnis.Krisjanis@mod.gov.lv